CELEX: 32016R1165
Language: lt
Date: 2016-07-18 00:00:00
Title: 2016 m. liepos 18 d. Tarybos reglamentas (ES) 2016/1165, kuriuo iš dalies keičiamas Reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai

19.7.2016   
            
            
               LT
            
            
               Europos Sąjungos oficialusis leidinys
            
            
               L 193/15
            
         TARYBOS REGLAMENTAS (ES) 2016/1165
   2016 m. liepos 18 d.
   kuriuo iš dalies keičiamas Reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2010 m. gruodžio 20 d. Tarybos sprendimą 2010/788/BUSP dėl ribojamųjų priemonių Kongo Demokratinei Respublikai, ir kuriuo panaikinama Bendroji pozicija 2008/369/BUSP (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (EB) Nr. 1183/2005 (2) įgyvendinamas Sprendimas 2010/788/BUSP ir numatomos tam tikros priemonės, nukreiptos prieš asmenis, kurių veiksmai pažeidžia ginklų embargą Kongo Demokratinei Respublikai, įskaitant jų turto įšaldymą;
            
         
               (2)
            
            
               2016 m. birželio 21 d. Jungtinių Tautų Saugumo Tarybos rezoliucija 2293 (2016) iš dalies pakeisti asmenų ir subjektų, kuriems turi būti taikomos Jungtinių Tautų Saugumo Tarybos rezoliucijos 1807 (2008) 9 ir 11 punktuose nustatytos ribojamosios priemonės, įtraukimo į sąrašą kriterijai ir pratęstas ginklų embargas. Tarybos sprendimu (BUSP) 2016/1173 (3) nuspręsta atitinkamai išplėsti kriterijų taikymo sritį;
            
         
               (3)
            
            
               jam įgyvendinti – visų pirma siekiant užtikrinti, kad ekonominės veiklos vykdytojai visose valstybėse narėse ją taikytų vienodai – būtina imtis reguliavimo veiksmų Sąjungos lygmeniu;
            
         
               (4)
            
            
               todėl Reglamentas (EB) Nr. 1183/2005 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1183/2005 iš dalies keičiamas taip:
   
               1)
            
            
               1b straipsnio 1 dalis papildoma šiuo punktu:
               
                           „d)
                        
                        
                           techninę pagalbą, finansavimą, finansinę pagalbą arba tarpininkavimo paslaugas, susijusius su kitokiu ginklų ir su jais susijusių reikmenų pardavimu ir tiekimu, iš anksto pritarus Sankcijų komitetui.“;
                        
                     
         
               2)
            
            
               2a straipsnio 1 dalis iš dalies keičiamas taip:
               
                           a)
                        
                        
                           e punktas pakeičiamas taip:
                           
                                       „e)
                                    
                                    
                                       veiksmų KDR, kuriais pažeidžiamos žmogaus teisės arba atitinkamai tarptautinė humanitarinė teisė, įskaitant prieš civilius nukreiptus veiksmus, įskaitant žudymą ir žalojimą, žaginimą ir kitokį seksualinį smurtą, grobimą, priverstinį perkėlimą ir išpuolius prieš mokyklas ir ligonines, planavimą, vadovavimą šiems veiksmams arba dalyvavimą juose;“;
                                    
                                 
                     
                           b)
                        
                        
                           g punktas pakeičiamas taip:
                           
                                       „g)
                                    
                                    
                                       asmenų ar subjektų, įskaitant ginkluotas grupuotes ar nusikaltėlių tinklus, kurie dalyvauja destabilizavimo veikloje KDR neteisėtai eksploatuodami gamtos išteklius, įskaitant auksą ar laukinės gamtos išteklius ir laukinės gamtos išteklių produktus, ar jais prekiaudami, rėmimą;“.
                                    
                                 
                     
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 18 d.
      
         
            Tarybos vardu
         
         
            Pirmininkė
         
         F. MOGHERINI
      
   
   
      (1)  OL L 336, 2010 12 21, p. 30.
   
      (2)  2005 m. liepos 18 d. Tarybos reglamentas (EB) Nr. 1183/2005, nustatantis tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (OL L 193, 2005 7 23, p. 1).
   
      (3)  2016 m. liepos 18 d. Tarybos sprendimas (BUSP) 2016/1173, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai (žr. šio Oficialiojo leidinio p. 108).